CELEX: 32020D1786
Language: sl
Date: 2020-11-27 00:00:00
Title: Sklep Sveta (EU) 2020/1786 z dne 27. novembra 2020 o sklenitvi Protokola o izvajanju Sporazuma o partnerstvu med Evropsko unijo in Republiko Senegal o trajnostnem ribolovu

1.12.2020   
               
               
                  SL
               
               
                  Uradni list Evropske unije
               
               
                  L 403/5
               
            
         SKLEP SVETA (EU) 2020/1786
         z dne 27. novembra 2020
         o sklenitvi Protokola o izvajanju Sporazuma o partnerstvu med Evropsko unijo in Republiko Senegal o trajnostnem ribolovu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s točko (a)(v) drugega pododstavka člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     V skladu s Sklepom Sveta (EU) 2019/1925 (2) je bil 18. novembra 2019 s pridržkom njegove sklenitve podpisan Protokol o izvajanju Sporazuma o partnerstvu med Evropsko unijo in Republiko Senegal o trajnostnem ribolovu (v nadaljnjem besedilu: Protokol).
                  
               
                     (2)
                  
                  
                     Cilj Protokola je Uniji in Republiki Senegal (v nadaljnjem besedilu: Senegal) omogočiti tesnejše sodelovanje pri spodbujanju trajnostne ribiške politike in odgovornega izkoriščanja ribolovnih virov v senegalskih vodah ter podpreti prizadevanja Senegala za razvoj ribiškega sektorja.
                  
               
                     (3)
                  
                  
                     Protokol bi bilo treba odobriti v imenu Unije.
                  
               
                     (4)
                  
                  
                     S členom 7 Sporazuma je ustanovljen skupni odbor, odgovoren za spremljanje izvajanja Sporazuma. Skupni odbor lahko med drugim sprejme določene spremembe Protokola. Da bi olajšali odobritev takšnih sprememb, bi bilo treba pod posebnimi vsebinskimi in postopkovnimi pogoji Komisijo pooblastiti, da jih odobri v imenu Unije po poenostavljenem postopku.
                  
               
                     (5)
                  
                  
                     Svet bi moral določiti stališče Unije o predvidenih spremembah Protokola. Predlagane spremembe bi bilo treba odobriti, razen če jim v skladu s členom 16(4) Pogodbe o Evropski uniji ne nasprotuje manjšina držav članic, ki lahko prepreči sprejetje odločitve –
                  
               SPREJEL NASLEDNJI SKLEP:
         
            Člen 1
            Protokol o izvajanju Sporazuma o partnerstvu med Evropsko unijo in Republiko Senegal o trajnostnem ribolovu se odobri v imenu Unije (3).
         
         
            Člen 2
            V skladu s postopkom iz Priloge II k temu sklepu je Komisija pooblaščena, da v imenu Unije odobri spremembe Protokola, ki jih sprejme skupni odbor, ustanovljen s členom 7 Sporazuma.
         
         
            Člen 3
            Predsednik Sveta imenuje osebo(-e), pooblaščeno(-e), da v imenu Unije podajo uradno obvestilo iz člena 17 Protokola.
         
         
            Člen 4
            Ta sklep začne veljati na dan sprejetja.
         
         
            V Bruslju, 27. novembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Odobritev z dne 11. novembra 2020 (še ni objavljena v Uradnem listu).
         
            (2)  Sklep Sveta (EU) 2019/1925 z dne 14. novembra 2019 o podpisu, v imenu Unije, in začasni uporabi Protokola o izvajanju Sporazuma o partnerstvu med Evropsko unijo in Republiko Senegal o trajnostnem ribolovu (UL L 299, 20.11.2019, str. 11).
         
            (3)  Besedilo Protokola je bilo objavljeno v UL L 299 z dne 20. novembra 2019 skupaj s sklepom o podpisu Protokola.
      
      
         
            PRILOGA
            POSTOPEK ZA ODOBRITEV SPREMEMB PROTOKOLA, KI JIH SPREJME SKUPNI ODBOR
            Kadar je skupni odbor pozvan, naj sprejme spremembe Protokola v skladu s členoma 8 in 10 Protokola, je Komisija pooblaščena, da pod pogoji, navedenimi v nadaljevanju, v imenu Unije odobri predlagane spremembe:
            
                        (1)
                     
                     
                        Komisija zagotovi, da je odobritev v imenu Unije:
                        
                                    (a)
                                 
                                 
                                    skladna s cilji skupne ribiške politike;
                                 
                              
                                    (b)
                                 
                                 
                                    združljiva z ustreznimi pravili, sprejetimi v okviru regionalnih organizacij za upravljanje ribištva, ter upošteva skupno upravljanje obalnih držav;
                                 
                              
                                    (c)
                                 
                                 
                                    upošteva statistične in biološke informacije ter druge najnovejše ustrezne informacije, posredovane Komisiji.
                                 
                              
                  
                        (2)
                     
                     
                        Preden Komisija v imenu Unije odobri predlagane spremembe, jih dovolj zgodaj pred zadevnim sestankom skupnega odbora predloži Svetu.
                     
                  
                        (3)
                     
                     
                        Svet oceni skladnost predlaganih sprememb z merili iz točke 1 te priloge.
                     
                  
                        (4)
                     
                     
                        Komisija predlagane spremembe odobri v imenu Unije, razen če jim ne nasprotuje določeno število držav članic, ki ustreza manjšini v Svetu, ki lahko prepreči sprejetje odločitve, v skladu s členom 16(4) Pogodbe o Evropski uniji. Če predlaganim spremembam nasprotuje manjšina, ki lahko prepreči sprejetje odločitve, jih Komisija zavrne v imenu Unije.
                     
                  
                        (5)
                     
                     
                        Če je na poznejših sestankih skupnega odbora, tudi med sestankom na kraju samem, nemogoče doseči dogovor, se zadeva znova predloži Svetu v skladu s postopkom iz točk 2 do 4, da bi se v stališču Unije upoštevali novi elementi.
                     
                  
                        (6)
                     
                     
                        Komisija je pozvana, naj v ustreznem roku sprejme vse potrebne ukrepe za zagotovitev nadaljnjega ukrepanja v zvezi s sklepom skupnega odbora, po potrebi pa tudi objavi zadevni sklep v Uradnem listu Evropske unije in predloži kakršne koli predloge, potrebne za izvajanje navedenega sklepa.
                     
                  
                        (7)
                     
                     
                        Glede drugih vprašanj, ki se ne nanašajo na spremembe Protokola v skladu s členoma 8 in 10 Protokola, se stališče Unije, ki se zastopa v okviru skupnega odbora, opredeli v skladu s Pogodbama in uveljavljenimi delovnimi praksami.